પત્રકારત્વના ત્રીસ વર્ષ દરમિયાન અસંખ્ય વખત કોઈએ મને કોર્ટ કેસ કરવાની ધમકી આપી, કોઈએ મને મારી નાખવાની ધમકી આપી અને બે ત્રણ વખત ખરેખર મારા જીવને જોખમ હોય તેવી સ્થિતિ પણ નિર્માણ થઈ, બે વખત રાજય સરકાર દ્વારા પોલીસ રક્ષણ પણ આપવામાં આવ્યુ હતું મને નજીકથી ઓળખનારાઓ દ્વારા મને અનેક વખત તેવો પ્રશ્ન પુછવામાં આવ્યો કે તમને ડર લાગતો નથી, જયારે પણ મને આવો પ્રશ્ન પુછવામાં આવ્યો ત્યારે મે ડરનો સામનો કેવી રીતે કર્યો, મને કોણે મદદ કરી, કોણ મારો સાથ છોડી જતા રહ્યા વગેરે વગેરે અનેક જુદા જુદા જવાબ આપ્યા હતા જો કે મને બહુ સરળ જે પ્રશ્ન પુછવામાં આવ્યો કે તેમને ડર લાગતો નથી તો મેેં કયારેય તેનો સ્પષ્ટ જવાબ આપ્યો ન્હોતો, તેનું કારણ એટલુ જ છે કે મને ડર લાગે છે કે નહીં તે મામલે હું સ્પષ્ટ ન્હોતો જેના કારણે તેનો જવાબ પણ આસ્પષ્ટ હતો થોડા દિવસ પહેલા મે પત્રકાર રવીશકુમારના જુના અનેક ઈન્ટરવ્યુ વિડીયો જોયા અને મારો જવાબ મળી ગયો.